14. 8. 76 De Europæiske Fællesskabers Tidende Nr. L 221/17 KöMMISSIONENS FORORDNING (EURATOM) nr. 2014/76 af 23. juli 1976 om støtte til projekter vedrørende uranprospektering på medlemsstaternes områder KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske Atomenergifællesskab, særlig artikel 70, og ud fra følgende betragtninger : Betydningen af uran for Fællesskabets energiforsyning og Fællesskabets afhængighed af indførsel af uran gør det til et hovedmål for en fælles energipolitik at skabe betingelser, der sikrer forsyninger på langt sigt ; en udvidelse af uranprospekteringen på medlemsstater- nes områder vil ifølge sagens natur bidrage til at skabe større sikkerhed i forsyningssituationen og kan være et middel til gennemførelse af en sådan politik ; det er i første instans mineindustrien selv, der skal fi- nansiere sådanne aktiviteter ; det bør imidlertid være muligt for Fællesskabet at yde støtte, i betragtning af. den store risiko, der er forbundet med sådanne aktivi- teter ; en sådan støtte ville være gavnlig for projekter vedrø- rende uranprospektering på medlemsstaternes områ- der, der er af største betydning for sikringen af Fælles- skabets forsyning med uran ; denne støtte bør være af finansiel art ; da en sådan støtte må begrænses til det strengt nød- vendige, må Kommissionen være i stand til at benytte alle midler til i hvert enkelt tilfælde at vurdere så- danne projekters nytte, og om de er i overensstem- melse med målene for den fælles energipolitik — UDSTEDT FØLGENDE FORORDNING : Artikel 1 På de i det følgende fastsatte betingelser kan Kommis- sionen yde støtte til gennemførelse af projekter vedrø- rende uranprospektering (bilag A) til lokalisering af nye urankilder, der ligger på medlemsstaternes områ- der, og som kan yde et væsentligt bidrag til sikring af Fællesskabets uranforsyninger. Artikel 2 Ansvaret for de enkelte projekter, som der ydes støtte til, skal påhvile en medlemsstat eller en fysisk eller ju- ridisk person, der har status som sådan i en medlems- stat i henhold til den dér gældende ret. Hvis oprettelsen af en juridisk enhed med henblik på iværksættelse af et projekt kan medføre ekstraudgifter for de deltagende firmaer, kan fysiske eller juridiske personer samarbejde om gennemførelsen af et sådant projekt. I så fald hæfter disse personer solidarisk for de forpligtelser, som fællesskabsstøtten medfører. Artikel 3 Den støtte, der ydes til et projekt, sker i form af Kom- missionens deltagelse i finansieringen af disse projek- ter i henhold til de bevillinger, der er afsat til dette for- mål på Fællesskabernes almindelige budget. Artikel 4 1. Medlemsstaternes projekter samt projekter fra anden side skal forelægges Kommissionen til undersø-  gelse. 2. Hvert projekt skal ledsages af en rapport med oplysninger om a) den fysiske eller juridiske person, der er ansvarlig for projektet, dennes økonomiske forhold og tekni- ske kapacitet ; b) de støtteforanstaltninger, som der er givet tilsagn om, eller som forventes fra medlemsstaterne til pro- jektets iværksættelse ; c) en detaljeret beskrivelse af projektet i overensstem- melse med bilag B, herunder : — art og omfang af de risici, som projektet medfø- rer ; — omkostningerne ved projektet og finansierings- formen ; — alle andre faktorer, der tjener til begrundelse af arten og omfanget af den støtte, som Kommis- sionen påtænker at yde til projektet, især hvis projektet omfatter teknologiske nyskabelser ; — tidsplanen for projektet.